THAI เปิด 3 เที่ยวบินพิเศษ รับคนไทยจาก “เซี่ยงไฮ้-ไทเป-ฮ่องกง” กลับบ้าน
THAI เปิด 3 เที่ยวบินพิเศษ รับคนไทยจาก "เซี่ยงไฮ้-ไทเป-ฮ่องกง" กลับบ้าน
THAI เปิด 3 เที่ยวบินพิเศษ รับคนไทยจาก "เซี่ยงไฮ้-ไทเป-ฮ่องกง" กลับบ้าน
16 ส.ค. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) เปิดเผยว่า บริษัทฯ ยังคงปฏิบัติภารกิจรับคนไทยกลับบ้านอย่างต่อเนื่อง โดยครั้งนี้ได้ให้ความร่วมมือกับกระทรวงการต่างประเทศ จัดเที่ยวบินพิเศษรับคนไทยจากเซี่ยงไฮ้ ไทเป และฮ่องกง ที่มีความต้องการเดินทางกลับประเทศไทย และได้ลงทะเบียนแจ้งความประสงค์ที่จะเดินทางกลับประเทศไว้กับสถานกงสุลใหญ่ ณ นครเซียงไฮ้ สำนักงานการค้าและเศรษฐกิจไทย (ไทเป) และสถานกงสุลใหญ่ ณ เมืองฮ่องกง โดยมีรายละเอียดดังนี้
– เที่ยวบินที่ ทีจี 8089 เส้นทาง เซี่ยงไฮ้-กรุงเทพฯ รับผู้โดยสารชาวไทย จำนวน 54 คน ออกเดินทางจากเซี่ยงไฮ้ สาธารณรัฐประชาชนจีน เมื่อวันที่ 14 สิงหาคม 2563 เวลา 17.25 น. (เวลาท้องถิ่น)  ถึงกรุงเทพฯ เวลา 20.55 น. ในวันเดียวกัน
– เที่ยวบินที่ ทีจี 633 เส้นทาง ไทเป-กรุงเทพฯ รับผู้โดยสารชาวไทย จำนวน 98 คน ออกเดินทางจากไทเป ไต้หวัน เมื่อวันที่ 14 สิงหาคม 2563 เวลา 14.05 น. (เวลาท้องถิ่น) ถึงกรุงเทพฯ เวลา 16.50 น. ในวันเดียวกัน พร้อมกันนี้ บริษัทฯ ยังได้ทำการขนส่งสินค้าในเที่ยวบินทั้งขาไปและขากลับด้วย
– เที่ยวบินที่ ทีจี 607 เส้นทาง ฮ่องกง-กรุงเทพฯ รับผู้โดยสารชาวไทย จำนวน 198 คน ออกเดินทางจากฮ่องกง เมื่อวันที่ 15 สิงหาคม 2563 เวลา 20.45 น. (เวลาท้องถิ่น)  ถึงกรุงเทพฯ เวลา 22.25 น. ในวันเดียวกัน พร้อมกันนี้ บริษัทฯ ยังได้ทำการขนส่งสินค้าในเที่ยวบินทั้งขาไปและขากลับด้วย
ทั้งนี้ การบินไทยมีความยินดีและพร้อมในการปฎิบัติภารกิจรับคนไทยกลับบ้านด้วยความอบอุ่นและปลอดภัยในทุกเที่ยวบิน
ภาพบรรยากาศ เที่ยวบินที่ ทีจี 8089 เส้นทาง เซี่ยงไฮ้-กรุงเทพฯ
 
ภาพบรรยากาศ เที่ยวบินที่ ทีจี 633 เส้นทาง ไทเป-กรุงเทพฯ
 
ภาพบรรยากาศ เที่ยวบินที่ ทีจี 607 เส้นทาง ฮ่องกง-กรุงเทพฯ
 